Na gōrnoślōnskich szportplacach, 11.08.2019
Dalyj piszymy yno ô fusbalu, chociŏż nasze manszafty we hokeju i handbalu już sie grzejōm do nowego sezōnu we towarzyskich szpilach.
We lidze polskej grali sztwŏrte szpile. Piastowi Gliwice dobrze zrobiōło ôdlecynie ze europejskich pucharōw i yntlich wygrali piyrszy szpil latoś we lidze. Bōło to we Łodzi ze ŁKS, kaj fusbalery ze Gliwic wygrali 0-1.
Drugi szpil w tyn sezōnie wygroł tył Górnik Zŏbrze. Gōrnoślōnski manszaft pokōnoł Raków Czynstochowa 1-0.
Po 4 szpilach manszaft ze Zŏbrzŏ je 5, a Piast Gliwice 8.
We lidze czeskej sōm jedyn szpil do przodku. Tyn weekend bōł na remis dlŏ manszaftōw ze Gōrnego Ślōnska: jedna wygranŏ, remis i jedna przegranŏ.
Nŏlepiyj poszło Banikowi Ôstrawa, kery wygroł 4-2 ze Bohemians 1905 Praga. Na remis grali fusbalery ze Karwinej, kerzy ze Sigmy Ołomuniec wywiyźli 1-1. We niedziela we Jabloncu przegrało za to 2-1 SFC Ôpawa.
Po 5 szpilach Banik Ôstrawa je 4, Slezsky Ôpawa 11, a MFK OKD Karwinŏ 16 – ôstatniŏ.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn